December 1, 2016, 5 years ago 0 In-numru ta' immigranti li waslu fuq il-kosta Taljana f'Ottubru laħaq is-27, 500. Dan huwa livell rekord hekk kif in-numru rdoppja mix-xahar ta' Settembru. Ħafna mill-immigranti huma min-Niġerja u l-Eritrea. Fil-Lvant tal-Mediterran fl-istess xahar waslu 3, 100 ruħ fuq il-gżejjer Griegi. Mill-bidu tas-sena 'l hawn waslu 170, 000 immigrant li kważi kollha daħlu l-Greċja bejn Jannar u Marzu, qabel il-ftehim mat-Turkija. Ħafna minn dawn l-immigranti ġew mis-Sirja, l-Iraq u l-Afganistan. Filwaqt li l-Greċja u l-Italja mifnija bil-wasliet, il-Ministri tal-Intern tal-pajjiżi membri ma qablux fuq riforma meħtieġa fit-trattat ta' Dublin li jirregola r-responsabbiltajiet tal-pajjiżi dwar l-ażil. Bħalissa l-pajjiżi qed jopponu l-idea tal-Kummissjoni li f'kas ta' emerġenza u wasliet kbar ta' immigranti, jiskatta l-mekkaniżmu ta' rilokazzjoni b'mod awtomatiku li jqassam l-immigranti fil-pajjiżi membri kollha. Xi stati membri ma jaqblux mal-Presidenza Slovakka li tixtieq li l-pajjiżi jkollhom metodi oħra ta' kif juru s-solidarjeta` pereżempju billi jikkontribwixxu finanzjarjament għall-immigranti. Il-Ministru Malti tal-Intern Carmelo Abela qal li minflok solidarjeta` flessibbli hemm bżonn ta' solidarjeta` effettiva b'mod permanenti. QED IBERRAQ BEJN L-UE U T-TURKIJA Il-Ministru tal-Affarijiet Barranin Tork Omer Celik ħabbar li pajjiżu mhu se jaċċetta xejn anqas milli jkun membru sħiħ tal-UE. SFIDI ĠODDA GĦAL MALTA L-iżviluppi fl-Ewropa fis-sentejn u nofs li ġejjin se jkunu qed joffru sfidi ġodda għal Malta li rridu noqogħdu attenti minnhom … Read More JUNCKER: TRUMP MA JAFX KIF TAĦDEM L-EWROPA Jean Claude Juncker qed jaħseb li bil-wasla ta' Trump fil-White House, in-negozjati għal ftehim ta' kummerċ u investiment bejn l-UE … Read More In-numru ta' immigranti li waslu fuq il-kosta Taljana f'Ottubru laħaq is-27, 500. Dan huwa livell rekord hekk kif in-numru rdoppja … Read More ŻBALL LI L-UE TINFIREX LEJN ĦIDMIET MILITARI Hu żball li l-Unjoni Ewropea tipprova tafferma l-għaqda tagħha billi tinfirex lejn ħidmiet militari. Dan qalu Alfred Sant fil-Parlament Ewropew … Read More IL-PRESIDENT TUNEŻIN FI BRUSSELL Il-President Tuneżin Beji Caid Essebsi beda żjara fi Brussell. L-UE qed tgħid li lesta tgħin lit-Tuneżija u pajjiżi ġirien tal-Mediterran … Read More IR-REGOLI TAŻ-ŻONA EWRO GĦANDHOM IKUNU RIVEDUTI L-Ewropa għandha bżonn tagħraf li, indipendentement mill-Brexit u Trump, ir-regoli dwar l-investiment, ir-riformi strutturali u l-konsolidament fiskali jkunu riveduti. Fil-Parlament … Read More KONTROLLI FUQ IL-QBID TAL-PIXXISPAD Il-Kummissjoni Internazzjonali għall-Konservazzjoni tal-Ħut (ICCAT) qablet fuq pjan ta' 15-il sena biex tipproteġi l-pixxispad. Il-Kummissjoni Ewropea qablet ukoll ma' dan … Read More ANQAS ŻEBBUĠ FL-EWROPA Il-produzzjoni taż-żejt taż-żebbuġa għas-sena 2016-2017 se tonqos b'10% fl-Ewropa kollha, l-aktar minħabba kundizzjonijiet klimatiċi kif ukoll minħabba attakki ta' mard … Read More